Sæbyvannet

Sæbyvannet ligger 47 meter over havet i Mossevassdraget i Våler i Østfold. Vannet ligger i jordbrukslandskap, og er en relativt grunn og meget næringsrik innsjø. Vannkvaliteten har i perioden 1985–2006 variert, men ikke blitt bedre med hensyn på næringssalter og partikler. Etter kriterier i EUs rammedirektiv for vann, er Sæbyvannet i dårlig økologisk tilstand. Vannet er likevel et viktig frilufts- og badeområde, og det finnes blant annet suter i vannet.

Vannet drenerer gjennom Svinna (Unumselva) til Vansjø.

I nordenden av vannet passerer fylkesvei 115. Rundt sørenden går fylkesvei 282.

 Referanser 
Bioforsk rapport vol. 5 nr. 12 2010 Overvåkning Vansjø/Morsa 2008–2009

Norsk Meiteunion, Suter i Norge

Fylkesmannen i Østfold, miljøstatus Sæbyvannet

Kategori:Innsjøer i Våler (Østfold)
Kategori:Mossevassdraget